钦定古今图书集成/理学汇编/经籍典/第038卷 > 《夜坐读书有感效坡老作短诗寄允兆翁晋季豹三子》茅维
## 钦定古今图书集成/理学汇编/经籍典/第038卷 > 《夜坐读书有感效坡老作短诗寄允兆翁晋季豹三子》茅维

石床横素书，漆灯挂青焰。引襆不耐眠，危坐意清宴。
瓦盆覆残茗，绮石当圜砚。索笔赋《短章》，书成自精绚。
垂头何所思，阑干忽凭遍。一入静者怀，机锋似前箭。
恨无三益友，相对发绮辨。露湿透松房，青林火不见。